Eric Saade

Erikas Sadė (; g. 1990 m. spalio 29 d. Helsingborge, Švedijoje) – Švedijos dainininkas. Dvejus metus dainavo su vaikinų grupe „What’s Up!“, 2009-ųjų metų vasarį paliko grupę ir toliau tęsė solinę karjerą. Erikas Sadė atstovavo Švedijai 2011 m. Eurovizijos dainų konkurse Vokietijoje po pergalės Švedijos nacionalinėje atrankoje Melodifestivalen 2011 su daina „Popular“ (). Konkurse užėmė trečią vietą.

Karjera

2007 m.: grupėje What’s Up! 

2007 m. Sadė buvo švedų grupės „What’s Up!“ įkūrėjas, kurios nariai taip pat yra Robin Stjernberg, Luwdig „Ludde“ Keijser ir Johan Yngvesson. Nariai atrinkti remiantis konkurencija, kuri pritraukė šimtus pareiškėjų.

Naujai suformuota grupė gastroliavo Švedijoje nuo 2008 metų pavasario ir išleido albumą, pavadintą „In Pose“. Jie turėjo du gana sėkmingus singlus iš šio albumo. 2007 m. gegužę dainos „Go Girl!“ pasiekė 5 vietą Švedijos Singles Chart ir 2008 m. kovo mėnesį „If I Told You Once“ užėmė 16 vietą.

Vėliau Sadė paliko grupę ir tęsė solinę karjerą.

2009 m.: solinės karjeros pradžia 

2009 m. rugpjūčio mėnesį Sadė pasirašė su Švedijos įrašų kompanija „Roxy Recordings“. 2009 m. gruodžio 21 d. jis išleido pirmąjį singlą „Sleepless“, kurį parašė Fredrik Kempe ir Peter Boström. Daina Švedijoje pasiekė 44 vietą. Vaizdo klipo premjera įvyko 2010 m. sausio 22 dieną, jį režisavo Anders Rune.

2010 m.: Melodifestivalen 

2010 m. vasario 12 d. Erikas dalyvavo Švedijos nacionalinėje atrankoje Melodifestivalen 2010. Jis dalyvavo su daina „Manboy“, kurią parašė Fredrik Kempe ir Peter Boström. Finale jis užėmė trečią vietą. Daina Švedijoje buvo išleista 2010 m. kovo 3 d. 2010 metų birželį daina pasiekė platininį statusą.

2011 m.: Melodifestivalen ir Eurovizija 

2011 m. vasario 19 d. Erikas antrą kartą dalyvavo Melodifestivalen. Jis dalyvavo trečiajame pusfinalyje ir pateko į finalą su daina „Popular“, kurią parašė Fredrik Kempe.

2011 m. gegužės 12 d. Sadė dalyvavo antrajame Eurovizijos pusfinalyje. Jis pusfinalyje užėmė pirmą vietą. 2011 m. gegužės 14 d. Sadė dalyvaudamas finale užėmė trečiąją vietą. Tai geriausias Švedijos rezultatas nuo 1999 metų, kai Charlotte Perrelli laimėjo su daina „Take Me to Your Heaven“. Jis taip pat yra penktas atlikėjas, užėmęs trečią vietą Švedijai „Eurovizijos“ istorijoje. Daina buvo išleista 2011 m. vasario 28 d. Švedijoje. Iki 2011 metų liepos jis pardavė daugiau nei 40 000 kopijų Švedijoje. Vaizdo klipo premjera įvyko 2011 m. balandžio 14 d. Po dalyvavimo Eurovizijos dainų konkurse Erikas išleido dainą ir kitose šalyse: Suomijoje, Norvegijoje, Australijoje, Graikijoje, Airijoje, Italijoje, Japonijoje, Lietuvoje, Meksikoje, Nyderlanduose, Naujojoje Zelandijoje, Portugalijoje, Ispanijoje, Jungtinėje Karalystėje ir Jungtinėse Amerikos Valstijose, Austrijoje, Vokietijoje ir Šveicarijoje.

2011 m.: dar didesnė sėkmė 

2011 m. sausio mėn. Sadė buvo nominuotas šešiems Scandipop apdovanojimų kategorijoms.

Taip pat Sadė buvo nominuotas vienoje Grammi nominacijoje – metų daina.

2011 m. kovo mėn. Sadė buvo nominuotas Marcel Bezençon apdovanojimų (Melodifestivalen) kategorijoje „Meno apdovanojimas“ už dainą „Popular“.

2011 m. lapkričio 2 d. Sadė su Dev išleido singlą „Hotter Than Fire“. Dainą parašė Sadė, Jason Gill ir J-Son. 2011 m. spalio 30 d. scandipop.co.uk išleido dainos peržiūrą. Singlas pasiekė 5 vietą Švedijoje.

2011 metais Sadė buvo labiausiai ieškoma Švedijos įžymybė „Google“ svetainėje.

Asmeninis gyvenimas 
Šiuo metu Sadė gyvena Stokholme. Jis ilgą laiką draugavo su Molly Sandén, jų santykiai oficialiai baigėsi 2012 metų sausį.

Diskografija

Albumai 
 2010 – Masquerade
 2011 – Saade Vol. 1
 2011 – Saade Vol. 2
 2013 – Forgive Me

Singlai 
 2009 – Sleepless
 2010 – Manboy
 2010 – Break of Dawn
 2010 - Masquerade
 2010 - It's Gonna Rain
 2010 - Still loving it
 2011 – Popular
 2011 - MADE OF POP
 2011 – Hearts in the Air (su J-Son)
 2011 – Hotter Than Fire (su Dev)
 2012 - Marching (In The Name Of Love)
 2012 - Miss Unknown
 2013 – Coming Home
 2013 - Till I Break
 2013 - Cover Girl Part II
 2013 - Forgive Me
 2013 - Winning Ground
 2013 - Boomerang
 2014 - Du Är Aldrig Ensam
 2014 - Take a Ride (Put 'Em In the Air)
 2015 - Sting
 2015 - Girl From Sweden
 2016 - Colors
 2016 - Wide Awake

Nuorodos 

 Oficiali svetainė

|-

Švedijos dainininkai
Pop atlikėjai
Švedijos atstovai Eurovizijoje
2011 m. Eurovizijos dalyviai